Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
5 ต.ค. 2558

SET อยู่ในช่วงการสร้างฐานต่อไป… “ซื้อ” PS ลุ้นมาตรการกระตุ้นเพิ่มเติม
ดัชนี SET อยู่ที่ 1,359.86 จุด +13.51 จุด +1.00% ปริมาณซื้อขาย 16,526  ลบ.
แนวรับ :          1,350          แนวต้าน :          1,360 / 1,370
สรุปทิศทางและแนวโน้มตลาด
กลุ่มหุ้นขนาดใหญ่นำตลาด หลังคาดหวัง Fed ไม่รีบขึ้นดอกเบี้ย: กลุ่มหุ้นขนาดใหญ่ฟื้นตัวแกร่ง (ยกเว้น ADVANC ที่มีประเด็นคืนเสาโทรคมนาคมกับ TOT) หลังตัวเลขการจ้างงานนอกภาคเกษตรสหรัฐฯ เพิ่มขึ้นน้อยกว่าคาด หนุนความคาดหวัง Fed ไม่รีบขึ้นดอกเบี้ยในการประชุมเดือน ธ.ค.นี้ ทั้งนี้กลุ่มหุ้นที่ถูกกระทบจากการไหลออกของกระแสเงินทุนก่อนหน้านี้อย่างกลุ่มธนาคาร รวมไปถึง SCC AOT คาดว่าจะได้รับผลดีมากที่สุด…แนะนำ “ซื้อ” TMB KBANK SCC และ AOT (กำลังเข้าสู่ช่วง High Season ของธุรกิจท่องเที่ยว ด้วยแนวต้าน 290 และถัดไปที่ 304 บาท รวมไปถึงแนะนำ “ซื้อ” CENTEL ด้วย)
ADVANC และ INTUCH ถูกดดันจากประเด็นเสา 2G เพิ่ม: TOT ยกเลิกแผนตั้ง Joint-Venture กับ ADVANC ในการตั้งบริษัทเข้ามาดูแลเสาโทรคมนาคม 13,198 เสาที่อยู่ภายใต้สัญญาสัมปทาน 2G โดยทาง TOT จะเข้ามาเก็บค่าเช่าใช้เสาโทรคมนาคมกับ ADVANC แทน ซึ่งผลจากการยกเลิกการตั้ง JV อาจทำให้ ADVANC ต้องลงทุนสร้างเสาโทรคมนาคมขึ้นมาใหม่แทน มูลค่า 2 หมื่นล้านบาท (ประมาณ 7 บาท/หุ้น) ซึ่งแม้ทำให้ งบลงทุนเพิ่มขึ้นแต่ด้วยราคาหุ้นที่ปรับลดลง 12% ตั้งแต่ TOT ฟ้องร้องค่าเสียหายการเปลี่ยนสัญญาสัมปทาน 7 หมื่นล้าน ทำให้ราคาปัจจุบันต่ำกว่ากรณี Worst-Case ไปแล้ว 10% และให้ปันผลสูงกว่า 5% ต่อปี…แนะนำ “ซื้อ” ADVANC INTUCH เหมือนเดิม
หุ้นที่น่าสนใจทางเทคนิค
BANPU “ซื้อ” ราคาหุ้นมีจังหวะฟื้นตัวขึ้นด้วยรูปแบบ Triple Bottom พร้อมปริมาณการซื้อขายหนาแน่น สอดคล้องกับเครื่องมือชี้ทิศทาง DI+ ที่พุ่งชี้ขึ้น เป็นสัญญาณซื้อเก็งกำไร มีแนวต้านแรกที่ 21.50 บาท และถัดไปที่บริเวณ 22.00 บาท
MILL “ซื้อ” ราคาหุ้นเริ่มมีสัญญาณฟื้นตัวขึ้นด้วยรูปแบบ Double Bottom พร้อมกับแท่งเทียนทำรูปแบบ Morning Star กำลังทดสอบแนวเส้นค่าเฉลี่ย 3 เดือนที่ 1.77 บาท ผ่านได้เป็นจังหวะซื้อเก็งกำไรตาม มีแนวต้านถัดไปที่บริเวณ 1.80 และ 1.85 บาท
EVER “ซื้อ” ราคาหุ้นแกว่งตัวขึ้นอีกครั้งด้วยรูปแบบ Bullish Kicker สามารถกลับมายืนเหนือเส้นค่าเฉลี่ยระยะสัปดาห์ได้อีกครั้ง พร้อมปริมาณการซื้อขายเพิ่มสูงขึ้น เป็นจังหวะซื้อเก็งกำไร มีแนวต้านแรกที่เส้น Downtrend Line บริเวณ 1.20 บาท หากผ่านได้จะมีแนวต้านถัดไปเส้นค่าเฉลี่ย 3 เดือนบริเวณ 1.25 บาท
 
Futures            แนวรับ          แนวต้าน
SET50                865            870
                         860           874
Gold                  19600         19800
                        19500         20000
Oil                    1750           1800
                        1700               –